Puolan naisten lentopallomaajoukkue edustaa Puolaa naisten arvokilpailuissa ja kansainvälisissä lentopallokilpailuissa. Se on saavuttanut olympialaisissa kaksi pronssia 1960-luvulla sekä MM-kilpailuissa hopean ja kaksi pronssia 1950–1960-luvuilla. EM-kilpailuissa Puola on voittanut kultaa vuosina 2003 ja 2005 sekä saavuttanut neljästi hopeaa ja viidesti pronssia. Puola on ollut EM-kilpailujen järjestäjämaa vuonna 2009 ja yksi neljästä järjestäjämaasta vuonna 2019.